Transformers: Age of Extinction

***Transformers: Age of Extinction*** (atau ***Transformers 4***) ialah filem sains fiksyen 2014 berdasarkan francais *[[Transformers]]*. Ia merupakan filem keempat dalam siri filem *Transformers*. Ia merupakan sekuel kepada filem 2011, *[[Transformers: Dark of the Moon|Dark of the Moon]]*. Ia diarahkan oleh Michael Bay dan ditulis oleh Ehren Kruger. Steven Spielberg dan Bay berperanan sebagai penerbit eksekutif. Ia dibintangi Mark Wahlberg dengan Peter Cullen menyambung wataknya sebagai suara Optimus Prime. Filem ini ditayangkan pada Jun 27, 2014.

Filem ini menerima ulasan negatif dengan rating sebanyak 18% di Rotten Tomatoes. Ia juga menerima tujuh pencalonan di Anugerah Raspberi Emas ke-35 termasuk Filem Paling Teruk dan Prekuel, Buatan Semula, Rip-off atau Sequel Paling Teruk. Bay dan Kelsey Grammer memenangi Anugerah Pengarah Paling Teruk dan Pelakon Lelaki Sokongan Paling Teruk. Walau bagaimanapun, ramai memuji kesan visual filem ini serta lakonan Wahlberg, Grammer dan Stanley Tucci. Walaupun menerima ulasan negatif, filem ini mecapai kejayaan besar di box office, mengutip $1.104 bilion di seluruh dunia menjadikan filem ini sebagai filem dengan  kutipan tertinggi pada tahun 2014, filem dengan kutipan kedua tertinggi dalam siri *Transformers*, filem kesembilan belas utuk mengutip lebih daripada $1 bilion dan filem dengan kutipan ketiga belas tertinngi sepanjang masa.

Filem kelima, *Transformers 5* dijadual ditayangkan pada tahun 2017.

## Plot

Lima tahun selepas mengalahkan Sentinel Prime dan Megatron di Chicago, Autobots bersembunyi selepas kerajaan menganggap semua Transformers sebagai ancaman dan mula memburu mereka. Kerajaan telah menggantikan Autobots dengan Transformers mereka sendiri menggunakan teknologi daripada Transformers yang sudah tewas. Untuk mendapatkan ganjaran, mekanik Texas, Cade Yeager menjumpai trak yang rupa-rupanya merupakan ketua Autobots dikenali sebagai Optimus Prime. Sedang kerajaan memburu semua Transformers, Cade dan keluarganya terlibat dengan pemburu dan Optimus.

## Pelakon
### Manusia
*Mark Wahlberg sebagai Cade Yeager
*Stanley Tucci sebagai Joshua Joyce
*Kelsey Grammer sebagai Harold Attinger
*Sophia Myles sebagai Darcy Tirrel
*Nicola Peltz sebagai Tessa Yeager
*Jack Reynor sebagai Shane Dyson
*Titus Welliver sebagai James Savoy
*Li Bingbing sebagai Su Yueming
*T. J. Miller sebagai Lucas Flannery

### Transformers

#### Autobots
*Peter Cullen menyuarakan Optimus Prime
*Bumblebee
*John Goodman menyuarakan Hound
*Ken Watanabe menyuarakan Drift
*Robert Foxworth menyuarakan Ratchet
*John DiMaggio menyuarakan Crosshairs
*Reno Wilson menyuarakan Brains
*Leadfoot

#### Dinobot
*Grimlock
*Strafe
*Slug
*Scorn

#### Decepticons/KSI Drones
*Frank Welker voices Galvatron
*Stinger
*Junkheap
*Traxes

#### Lain-lain
*Mark Ryan menyuarakan Lockdown

## Penerimaan

### Box office

*Transformers: Age of Extinction* mengutip $245,439,076 di Amerika Syarikat $858,600,000 di wilayah-wilayah lain dengan jumlah terkumpul seluruh dunia sebanyak $1,104,039,076. Ia merupakan satu-satunya filem pada tahun 2014 untuk mengutip lebih daripada $1 bilion di seluruh dunia. Ia merupakan filem filem dengan kutipan kedua belas tertinggi, filem dengan kutipan tertinggi pada tahun 2014 dan filem dengan pendapatan kedua tertinggi dalam siri filem *Transformers*. Ia merupakan filem kedua dalam siri *Transformers* untuk mengutip lebih daripada $1 bilion selepas *Dark of the Moon* dan kesembilan belas keseluruhan.

### Penerimaan kritis
Di Rotten Tomatoes, filem ini menerima rating 18%, berdasarkan 180 ulasan dengan purata rating sebanyak 3.9/10. Di Metacritic, filem ini mendapat skor 32 daripada 100 berdasarkan 38 pengkritik. Dalam undian CinemaScore, penguna memberi filem ini "A-" dari skala A+ ke F.

## Sekuel
Filem kelima *Transformers* dijadual ditayangkan pada tahun 2017.

## Rujukan

## Pautan luar

* 
* 
* 
* 
* 
*